**TĖVELIŲ DĖMESIUI!**

 2020 m. balandžio 23 d. LR Sveikatos apsaugos ministro– valstybės lygio ekstremaliosios situacijos valstybės operacijų vadovo sprendimu „Dėl COVID-19 ligos (koronaviruso infekcijos) valdymo priemonių vaikų priežiūros organizavimui įstaigose“, Marijampolės savivaldybės administracijos direktoriaus 2020-04-27 įsakymu Nr. DV-596 „Dėl vaikų priežiūros Marijampolės savivaldybės ugdymo įstaigose, įgyvendinančiose ikimokyklinio ir priešmokyklinio ugdymo programas, karantino metu“

 Lopšelis-darželis „Šypsenėlė“ **nuo 2020 m. gegužės 4 d** vykdys vaikų priežiūrą karantino metu**.**

 Įstaigoje atidaroma viena grupė, kurioje dirbs 2 IU mokytojai ir mokytojo padėjėjas.

Atkreipiame dėmesį, kad vaiką į darželį galima vesti tik tais atvejais, kai tėvai neturi galimybės vaikų prižiūrėti namuose. Numatyta, kad tėvai, turi turėti labai svarią priežastį dėl vaiko atvedimo į įstaigą karantino metu ir atitikti šiuos reikalavimus:

1. įstaigos, į kurią vedamas vaikas, administracijai turi pateikti prašymą su darbdavių išduotomis pažymomis, kad žmogui būtina dirbti jo darbo vietoje, t. y. nuotoliniu būdu savo funkcijų jis negali atlikti.
2. Tokias pažymas turi pateikti **abu tėvai.**

Su tėvais bus pasirašoma Paslaugų teikimo karantino metu sutartis.

Siekiant užtikrinti saugumą, numatyta, kad įstaigose šiuo metu negali būti prižiūrimi vaikai, sergantys lėtinėmis ligomis. Tokius vaikus auginantiems tėvams karantino laikotarpiu išduodamas nedarbingumo pažymėjimas.

Taip pat į darželius negali būti vedami vaikai, gyvenantys kartu su labiausiai koronavirusinės infekcijos paveikiamais žmonėmis – vyresniais nei 60 metų, sergančiais lėtinėmis ligomis.

**Vaikų maitinimas priežiūros metu nenumatytas, tad tėvai turi įdėti savo vaikui maisto dėžutę ir užtikrinti atnešto maisto saugumą bei kokybę. Su draudžiamų produktų sąrašu tėvai supažindinami pasirašant Paslaugų teikimo sutartis.**

**Vaikų priežiūra darželyje karantino laikotarpiu tėvams teikiama nemokamai.**

Vaikų lopšelio-darželio „Šypsenėlė“ direktorė